CELEX: 32011D0402
Language: mt
Date: 2011-07-06 00:00:00
Title: 2011/402/UE: Deċiżjoni ta’ Implimentazzjoni tal-Kummissjoni tas- 6 ta’ Lulju 2011 dwar miżuri ta’ emerġenza applikabbli għaż-żerriegħa tal-fienu u ċertu żerriegħa u fażola impurtata mill-Eġittu (notifikata bid-dokument numru C(2011) 5000)  Test b’relevanza għaż-ŻEE

7.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 179/10
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-6 ta’ Lulju 2011
   dwar miżuri ta’ emerġenza applikabbli għaż-żerriegħa tal-fienu u ċertu żerriegħa u fażola impurtata mill-Eġittu
   (notifikata bid-dokument numru C(2011) 5000)
   (Test b’relevanza għaż-ŻEE)
   (2011/402/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 53(1)(b)(i) u l-Artikolu 53(1)(b)(iii) tiegħu,
   Billi:
   
               (1)
            
            
               Ir-Regolament (KE) Nru 178/2002 li jistabbilixxi prinċipji ġenerali li jirregolaw l-ikel u l-għalf b’mod ġenerali, u b’mod partikolari s-sikurezza tal-ikel u l-għalf, fil-livell Komunitarju u dak nazzjonali. Dan jistipula miżuri ta’ emerġenza meta huwa evidenti li ikel jew għalf impurtat minn pajjiż terz huwa mistenni li jikkostitwixxi riskju serju għas-saħħa tal-bniedem, is-saħħa tal-annimali jew l-ambjent, u li tali riskju ma jistax jiġi kkontrollat b’mod sodisfaċenti permezz ta’ miżuri meħuda mill-Istat(i) Membru(i) kkonċernat(i).
            
         
               (2)
            
            
               Fit-22 ta’ Mejju 2011 il-Ġermanja rrappurtat tixrid ta’ Tossina Shiga li tipproduċi batterji Escherichia coli (STEC), serotip O104:H4 fin-naħa ta’ fuq tal-Ġermanja. Ibbażat fuq investigazzjonijiet epidemjoloġiċi u ttestjar fil-laboratorju, is-sors ta’ kontaminazzjoni jista’ jkun marbut mal-konsum ta’ żerriegħa mxarrba prodotta f’wieħed mill-istabbilimenti fin-naħa ta’ isfel ta’ Hamburg.
            
         
               (3)
            
            
               Fil-15 ta’ Ġunju 2011 Franza rrappurtat tixrid f’Bordeaux, fi Franza, li - skont riżultati preliminari - ġie kkawżat mill-istess razza tal-E. coli (Tossina Shiga li tipproduċi batteriji Escherichia coli (STEC), serotip O104:H4 bħal dawk li nstabu fil-Ġermanja. Bħal ma kien fil-każ tal-Ġermanja, l-investigazzjonijiet jindikaw li l-konsum ta’ żerriegħa mxarrba seta’ kkawża t-tixrid.
            
         
               (4)
            
            
               Aktar indikaturi jissuġġerixxu li ż-żerriegħa niexfa użata għall-inbit tista’ tkun il-kawża oriġinali għat-tixrid fil-Ġermanja u Franza. Sabiex taċċerta ruħha dwar l-oriġini tal-kontaminazzjoni, il-Kummissjoni bdiet eżerċizzju ta’ rintraċċar kkoordinat mill-Awtorità Ewropea dwar is-Sigurtà fl-Ikel (EFSA) f’konsultazzjoni maċ-Ċentru Ewropew għall-Prevenzjoni u l-Kontroll tal-Mard u l-Organizzazzjoni Dinjija tas-Saħħa. Fil-5 ta’ Lulju 2011, l-EFSA ppubblikat ir-rapport finali tagħha. Ir-rapport jistqarr li t-tqabbil tal-informazzjoni tar-rintraċċar mit-tixrid Franċiż u Ġermaniż iwassal għall-konklużjoni li lott miż-żerriegħa tal-fienu impurtata mill-Eġittu aktarx hija l-aktar rabta komuni għalkemm ma jistax jiġi eskluż li lottijiet oħrajn jistgħu jiġu implikati. Meta wieħed iqis l-impatt sever fuq is-saħħa tal-bniedem li jirriżulta mill-esponiment għal kwantità żgħira ta’ materjal kontaminat, u, fin-nuqqas ta’ informazzjoni dwar is-sors u l-mezzi ta’ kontaminazzjoni kif ukoll kontaminazzjoni possibbli li tittieħed, bħalissa jidher xieraq li jiġu kkunsidrati l-lottijiet kollha tal-esportatur identifikat bħala suspettuż.
            
         
               (5)
            
            
               Barra minn hekk, l-eżerċizzju preżenti ta’ rintraċċar jappoġġja l-ipoteżi li t-tixrid huwa marbut u huwa kkawżat mill-importazzjoni taż-żerriegħa tal-fienu li ġiet ikkontaminata waqt l-importazzjoni jew qabel l-importazzjoni fl-UE. Din il-kontaminazzjoni taż-żerriegħa mar-razza tal-E. coli O104:H4 tirrifletti proċess ta’ produzzjoni li ppermmetta kontaminazzjoni ta’ materjal fekali ta’ oriġini umana u/jew tal-annimali. Għadu mhux ċar fejn dan seħħ sewwasew fil-katina alimentari u għadu mhux magħruf jekk dan ġiex rimedjat sadanittant. Għandu jsir aktar kampjunar mikrobijoloġiku fl-Istati Membri biex itemmu l-evidenza li ġejja mill-istudji epidemjoloġiċi kif stipulat fl-Artikolu 8 tad-Direttiva 2003/99/KE tal-Parlament Ewropew u tal-Kunsill tas-17 ta' Novembru 2003 rigward il-monitoraġġ taż-żoonożi u tal-aġenti żoonotiċi, temenda d-Deċiżjoni tal-Kunsill 90/424/KEE u tħassar id-Direttiva tal-Kunsill 92/117/KEE (2).
            
         
               (6)
            
            
               Fuq il-bażi tal-prinċipju tal-prekawzjoni huwa meħtieġ li tiġi pprojbita b’mod temporanju l-importazzjoni taż-żerriegħa u l-fażola kollha li tiġi mill-Eġittu, identifikata fl-Anness, biex tippermetti ż-żmien meħtieġ għal aktar valutazzjoni tas-sikurezza tagħhom. Huwa ċar li hemm possibilità ta’ impatt sever fuq is-saħħa tal-bniedem li ġejja mill-esponiment ta’ kwantità żgħira ta’ materjal kontaminat minn żerriegħa u fażola oħra u li ma hemmx tagħrif preċiż dwar l-oriġini eżatta fl-Eġittu u mezzi tal-kontaminazzjoni kif ukoll kontaminazzjoni possibbli li tittieħed.
            
         
               (7)
            
            
               Għaldaqstant huwa xieraq li jiġu adottati, fuq livell Ewropew, ċerti miżuri ta’ prekawzjoni u emerġenza biex jiżguraw li l-Istati Membri jadottaw il-miżuri kollha meħtieġa biex jirtiraw mis-suq tal-UE l-lottijiet kollha taż-żerriegħa tal-fienu impurtata mill-Eġittu matul il-perjodu ta’ bejn l-2009 u l-2011 imsemmija fin-notifiki tas-Sistema Rapida ta’ Allarm għal Ikel u Għalf marbuta mal-eżerċizzju tar-rintraċċar, biex jieħdu kampjuni minnhom u biex wara jeqirduhom u biex jissospendu temporanjament l-importazzjoni mill-Eġittu taż-żerriegħa u l-fażola kollha identifikata fl-Anness ta’ din id-Deċiżjoni.
            
         
               (8)
            
            
               Sabiex tippermetti ż-żmien meħtieġ għall-Awtoritajiet Kompetenti tal-Eġittu biex jipprovdu rispons u jikkunsidraw il-miżuri xierqa għall-immaniġġjar tar-riskji, is-sospensjoni temporanja tal-importazzjonijiet għandha tidħol fis-seħħ minn tal-inqas sal-31 ta’ Ottubru 2011.
            
         
               (9)
            
            
               Il-miżuri stipulati f’din id-Deċiżjoni huma f’konformità mal-opinjoni tal-Kumitat Permanenti dwar il-Katina Alimentari u s-Saħħa tal-Annimali.
            
         ADOTTAT DIN ID-DEĊIŻJONI TA’ IMPLIMENTAZZJONI:
   Artikolu 1
   L-Istati Membri għandhom jadottaw il-miżuri kollha meħtieġa sabiex il-lott kollu ta’ żerriegħa tal-fienu impurtata mill-Eġittu matul il-perjodu ta’ bejn l-2009 u l-2011, imsemmi fin-notifiki tas-Sistema Rapida ta’ Allarm għal Ikel u Għalf marbuta mal-eżerċizzju tar-rintraċċar ikun irtirat mis-suq u meqrud. F’konformità mal-Artikolu 8 tad-Direttiva 2003/99/KE l-lottijiet kkonċernati għandu jitteħdilhom kampjun.
   Artikolu 2
   Ir-rilaxx għal ċirkolazzjoni ħielsa taż-żerriegħa u l-fażola mill-Eġittu fl-UE kif stipulat fl-Anness huwa projbit sal-31 ta’ Ottubru 2011.
   Artikolu 3
   Il-miżuri stabbiliti minn din id-Deċiżjoni għandhom ikunu vvalutati mill-ġdid b’mod regolari fuq il-bażi tal-garanziji offruti mill-Eġittu, riżultati tat-testijiet analitiċi u investigazzjonijiet li jkunu saru mill-Istati Membri.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, is-6 ta’ Lulju 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 31, 1.2.2002, p. 1.
   
      (2)  ĠU L 325, 12.12.2003, p. 31.
   
      ANNESS
      Żerriegħa u fażola li l-importazzjoni tagħhom mill-Eġittu hija projbita sal-31 ta’ Ottubru 2011:
      
                  Kodiċi NM
               
               
                  Deskrizzjoni
               
            
                  ex 0704 90 90 
               
               
                  Nebbieta tar-rukola
               
            
                  ex 0706 90 90 
               
               
                  Nebbieta tal-pitravi, nebbieta tar-ravanell
               
            
                  0708 
               
               
                  Ħxejjex leguminużi, bil-qoxra jew mingħajrha, frisk jew imkessaħ
               
            
                  0713 
               
               
                  Ħxejjex leguminużi mnixxfa, bil-qoxra, sew jekk imqaxxrin u sew jekk maqsumin
               
            
                  ex 0709 90 90 
               
               
                  Nebbieta taż-żerriegħa tas-sojja
               
            
                  1201 00 
               
               
                  Żerriegħa tas-sojja, sew jekk imkissra u sew jekk le
               
            
                  1209 10 00 
               
               
                  Żerriegħa tal-pitrava taz-zokkor
               
            
                  1209 21 00 
               
               
                  Żerriegħa tax-xnien (alfalfa)
               
            
                  1209 91 
               
               
                  Żerriegħa tal-ħaxix
               
            
                  1207 50 10 
               
               
                  Żerriegħa tal-mustarda, għaż-żrigħ
               
            
                  1207 50 90 
               
               
                  Żerriegħa oħra tal-mustarda
               
            
                  1207 99 97 
               
               
                  Żerriegħa oħra taż-żejt u frott żejtni, sew jekk imkisser kif ukoll jekk le
               
            
                  0910 99 10 
               
               
                  Żerriegħa tal-fienu
               
            
                  ex 1214 90 90 
               
               
                  Żerriegħa tax-xnien (alfalfa)